आसामाव बर’ रावखौ आसामनि सोरखारि लोगो राव खालामनाय नि थिरांथा आसाम केबिनेत नि।  थांनाय 27 जानुवारि खालि नि 3 थि बर नि गोरोबथाजों लोगोसे बर रावखौ आसामनि लोगो राव महरै गनायथि होनायनि खोथा लिरनाय दंमोन।
 बिजिरसालि नि राय नि उनाव हाग्रामा महिलारि बिथाङा गासैबो ओनसोलारि दोलोखौ ज जानो खावलायदों, बिपिएफ, इउ पि पि एल, ए जि पि, जि एस पि आरो गासैबो ओनसोलारि दोलो खौ।  नेशनेल पार्ति आ सालायोब्ला बि टि आर नि थाथाय(अस्तित्व) आ थानाय नङा, थेर बेथेर जागोन होनना बुंदों।  बिथाङा चिफ जानाय, देपुति चिफ जानायनि सोंनाय आ नो फैया, बेयो उननि बाथ्रा, नाथाय माहारियारि दोलो खौ लाबोनो नाङा, गासैबो ओनसोलारि दोलो आ लोगो जानानै सोरखार दानांगौ।  बिथाङा गाहाय मावफुंगिरि नि बिबानखौ नाङा, नाथाय गोहो खौ समानै लाखिनांगोन होनना बुंदों।
 बिजिरसालिया फ्लर टेष्ट जागोन होनना बुंदोंमोन, गाहाय मावफुंगिरि नि मासि नि थाखाय।
 सोर भट होगोन, बिसायखथियाव देरहानायफोरा(सा 39 आ, बि टि आर 40 मासि दं ब्लाबो प्रमद बर बिथाङा मोननैयाव देरहानायखाय मोनसे मासि खम जागोन)
सोर भट होनो मोननाय नङा, जों आरो थोंजोङै सायखजानाय सोद्रोमाफोरा(सा 6 खौ राज्यपाल आ गनायथि होदोंमोन)
सोर देरहागोन, जायनो बांसिन भत मोनगोन, बिथाङा नो गाहाय मावफुंगिरि जागोन।
 बिपिएफ नि गाहाय हाग्रामा महिलारि नो केबिनेत नि मन्थ्रि नो होनाय सिकिउरितिनि बायदि नो होनाय जागोन।  मैया बि टि आर नि आई जि पि अनुराग आगरवाल बिथाङा लाइजाम नि गेजेरजों बुंदों।  सानसे सिगाङाव हाग्रामा बिथाङा लाइजामनि गेजेरजों गावनो सिकिउरितिखौ बोखारनायनि सोमोन्दै बुंदोंमोन।  आगोलाव 21 रैखाथि हानजा नि सुबुंफोर दंमोन, उनाव हाग्रामा बिथाङा सा 11 खौ बोखारनायनि खौरां मोनना गासैखौबो बोखारो।  दायो सानै पि एस अ, एसकर्त, कन्सतेबल आरो हम गार्ड नि जवानफोर थागोन।
 प्रमद बर बिथाङा बुंदों, हाग्रामा महिलारिया सिकिउरिति लायो ना लाया बिथांनि गोसो, नातकखौ नायनो सम गैया, रायजो नि खामानि मावनो फैदों, मावगोन।  सिकिउरिति नि खामानि मावनाग्रायाबो थ मानसियानो(बाहेराव दिहुनना होनाय), बाक्सा, उदालगुरि नि दै नि जेंनाखौ सुस्रांगोन होनना बुंदों।
 जानुवारि आरो फेब्रुवारि दान आव सि बि एस ई नि थाखो 10 आरो 12 नि फाइनेल आनजाद आ जाया होनना बुंदों मिरु नि सोलोंथाय मनन्थ्रि रमेश पख्रियाल बिथाङा।  माब्ला जागोन बेनि खालारखौ थि खालामनाय जायाखै, उनाव मिथिहोगोन होनना बुंदों।  आनजाद आ अफलाइन नो जागोन होनना बुंदों।  आनजाद खुङालासै नो फरायसाफोरखौ बारहोयोब्ला फरायसाफोरनि खहा जागोन होनना बो बुंदों, जेरै साख्रि, गोजौ थाखो आव फरायनाय बायदि बायदि।
 आई-टि बिफान आ गुवाहाति नि सा 3 Businessman नि न आव रेद खालामो।  भाग्य कलिता, अनुपम शर्मा, जुगल किशर महन्त।  बेनिनो भाग्य कलिता नि नआव गोबां बिबांनि रां आरो सना मोनदों(40 कौटि रां).
 अरुनासल आव सानै आसामनि इन्जिनियारखौ किदनेप खालामदों।  18 दिसेम्बर आव थाव दिहुननाय कुइप लिमितेद आव जइन जादोंमोन।  प्रनब कुमार गगै आरो राम कुमार।  सा 15 उदखारि हानजा या खावना लांनायनि सन्देह।  प्रनब गगै या सिबसागर नि आरो राम कुमार आ बिहार नि।  आलफा आरो एन एस सि एन नि आखाय थानायनि सन्देह।  नखरनि सुबुंफोरा रायजो सोरखारखौ मदद खालामनो खावलायदों।
 बि टि सि बिसायखथि या जोबबाय, नाथाय बिसायखथि नि हिंसा या जोबासै।  बाक्सा जिला नि गोबरधना गामि नि सासे नि बिलाहि नि आबादखौ दानफायो।  आजिजुर रहमान, 2 लाख रां नि मोन आबाद आ, बि पि एफ खौ मदद होदोंमोन थांनाय बिसायखथियाव।
 मैया नि आइ एस एल नि खौरां।  नर्थ इस्त आ उरिस्या नि हेंथा गेलेदोंमोन।  जोबनायाव 2-2 जायो, गिबियाव उरिस्यानि दि मउरिसिअ आ 22 मिनित आव गल होयो, बेनि उनाव नर्थ इस्त नि बि लामबत आरो के आप्पियाह आ फारियै 45, आरो 65 मिनित आव गल होदों, 67 मिनित आव उरिस्या नि सि एलेक्सजेन्दार आव 67 मिनित आव गल होदों आरो द्र जायो।  नर्थ इस्त आ 4 थि नम्बर आव दं। एल अ सि याव पाकिस्तान नि सिसफायार सिफायनाय।  पुन्स जिलायाव सानब्रै जाबाय बेबायदि खालामनाया।  मेगलबार खालि फुंनि 9. 30 सो आव गुलि गावहरदोंमोन। 